La sekva IJK okazos en Ukrainio
#000000
TEJO longe havis problemon trovi gastiganton por la venontjara IJK, sed nun ŝajne la afero solviĝis. Dum la fermo de la ĉi-jara reta IJK oni anoncis, ke la venontjara kongreso okazos en la ĉefurbo de Ukrainio, Kievo (Kijivo). Tie jam unufoje okazis IJK, en 2011.
#000003
Pli frue ŝajnis, ke la IJK en 2021 okazos en Belfasto en Norda Irlando, samurbe kun la Univerala Kongreso. Tamen la brita teamo, kiu tiam estis la sola kandidato, jarŝanĝe retiris sian kandidatiĝon.
#000004
La kongresejo kiun elektis la ukrainia teamo estas hotelo en la okcidenta rando de la urbo. Male ol la kongresejo de 2011, la ejo estas bone atingebla per publikaj veturiloj kaj la loĝkondiĉoj estas pli bonaj.
#000010
En la ekskursa programo de la kongreso laŭ la plano de ULEJ estos interalie vizito al la forlasita urbo Pripjat, kie en 1986 okazis la granda katastrofo en la Ĉernobila nuklea elektrejo, kaj al la muzeo de Bulgakov.
#000012
– Estos en programo koncertoj de Slava Bodnarkov, Oksana, JoMo kaj tiel plu, ekskursoj tra la urbo, interkona vespero, internacia vespero, diversaj prelegoj.
#000014
Noto de la redakcio: La nomo de la ĉefurbo de Ukrainio laŭ PIV estas Kievo. La lokaj esperantistoj tamen preferas la formon Kijivo, kiu pli similas al la ukraina (kaj ne rusa) nomo de la urbo.
#000016
dieter.rooke cxu vi, alilandano, konsilas al la LKK, kiel nomi sian propran urbon? ... cxu serioze? kaj do, cxu vi vere pensas ke vi scias tion pli bone ol ili... cxu serioze?
#000024
Mi plene konsentas kun vi, Kirilo, sed verŝajne de alia vidpunkto. Zamenhof kaj la aliaj pioniroj konstante uzis la formon ”Kievo”, ekzemple jam du fojojn en la Fundamenta Krestomatio. Same kiel ”Pekino”, ”Varsovio”, la historiajn formojn ni konservu, eĉ se ili ne ĉiam kongruas kun la aktuala uzado, precipe en lokoj spertantaj kreskadon de naciismo.
#000025
Eble pli bone ĉiuokaze estus paroli pri "Berlinregno", "Kievoregno" aŭ simile.
#000034
La demando ne estas kiel tiu urbo nomiĝas en la rusa, aŭ en la ukraina, sed kiel ĝi nomiĝas en esperanto.
#000041
Naciistoj farantaj frenezan agadon ne estas multe malsamaj ol frenezaj naciistoj (kaj indas mencii, mi pardonpetas, ke laŭ mi naciistoj jam estas duon-frenezaj. Do se plie ili faras "frenezan agon ...).
Vi parolis unue pri" malforta nacia memfido". Mi komprenis, ke temus pri la fido en Ukrainujo ke havas ukrainoj. Sed leginte vian lastan komenton, mi komprenas ke vi parolis pri la memfido de la ukrainoj mem.
#000043
Ukrainio estis parto de la Rusia imperio (Rusia en la rusa ne havas etnan apartenon kaj ruslingvanoj konas tiun diferencon bone), ne de la Rusa Carlando. Sovetunio kreis Ukrainan SSR, donacinte al ĝi Krimeon, kaj plurajn orientajn kaj okcidentajn regionojn, kiuj antaŭe apartenis al Pollando kaj Rusio (RSFSR) respektive. Sovetunio kreis ukrainlingvan urban loĝantaron kaj aŭtoritatojn kadre de politiko de "radikigo" (коренизация), same kiel ĝi kreis Belorusan SSR kaj la belorusan nacion. Mi bedaŭras, ke historio malkongruas al la propagandismaj kliŝoj, kujn vi kredas, sed la scienco ofte malkongruas kun kredoj de la amasoj – kaj tio ne estas kulpo de la scienco.
#000048
Jes, Ukrainujo estis longatempe okupaciita de la rusa (ĉu Peterburgo, ĉefurbo de tiu iama imperio, ne estas rusa?) imperio. Sed tio ne signifas, ke ĝi neniam estis sendependa, kaj ke la ukrainaj kulturo, lingvo kaj popolo ne ekzistas.
Via frazo "Rusia en la rusa ne havas etnan apartenon kaj ruslingvanoj konas tiun diferencon bone" kaj via aserto, ke "same kiel ĝi kreis (...) la belorusan nacion" [Belorusujo estas eŭropa escepto se ni parolas pri naciiĝo de teritorioj] Sovetunio kreis la ukrainan nacion (malveras) estas miaopinie ege danĝeraj, ĉar ili iel ŝajnigas, ke la heredanto de Sovetunio, t.e. Rusujo povas tute rajtigite invadi tiun "rusan mondon" kreitan de Sovetunio, t.e. ĝi mem!
#000049
Pri tiu ĉi historio vi povas legi apartan artikolon en angla Vikipedio: 
Cetere ĉi-foje gravas ne tio, ĉu iu psike malsana persono kriis rusofobian frazon aŭ ne, sed la fakto ke oni manipulas amasojn, uzante torditajn sciencajn fakojn, unuavice historion kaj lungvistikon. Oni povas plu fantazii pri malicaj rusaj kalumniantoj, sed la fakto estas ke nur la ukrainoj starigas monumentojn al SS-divizio kaj honorigas ĝiajn veteranojn kiel heroojn. Nun kanadanoj demandas sin, kiel eblas omaĝi la naziojn. Ĉu vi havas respondon? 
Antaŭjare Ukrainio aprobis leĝon, kiu fakte malpermesas ĉian uzadon de minoritataj lingvoj ekster la familio. Ĉu tio estas la agado, aprezata de esperantistaro? 
Ne mirindas ke milionoj da homoj ne plu sentas sin plenvaloraj civitanoj en Ukrainio kaj preferas elmigris aŭ separiĝi de la lando, kie ili subite iĝis duaranguloj. Eĉ usonaj enketistoj konstatis ke plejparto de loĝantoj de Krimeo (inkluzive 58% de la krimeaj tataroj) subtenas ĝian aliĝon al Rusio. 
La faktoj estas obstina afero, do cerbolavitaj personoj preferas disputi kun imagitaj oponantoj el la kliŝa mondo de propagando. Sukceson al la kompatinduloj!
#000054
"Faŝistoj": "Post kiam ukrainaj asistantoj de nazioj (pardonon – noblaj herooj de Ukrainio)"
"anekso": vi parolas pri tio, ke Krimeo iĝis parto de la Sovetia Ukraina Respubliko, kaj komparas ĝin al nun-jarcenta situacio: ".
Ankaŭ arbitra donaco de Krimeo al Ukrainio fare de alia "okupacia" reganto ŝajne ne kaŭzis protestojn, ĉu ne?
#000055
Dum la Kultura Revolucio de la 60-aj jaroj la ĉina ambasado aperigis anoncojn en finnaj gazetoj, laŭ kiuj en la finna lingvo Pekino estu nomata Beijing anstataŭ Peking. La Finna Akademio reagis dirante, ke pri la nomoj ankaŭ de alilandaj urboj decidas finnoj mem, kaj sekve ankaŭ nun, pli ol 50 jarojn poste, la finna nomo por Pekino estas Peking. Same pri la Esperanta nomo de la ukraina ĉefurbo decidas la esperantistoj, inter kiuj ukrainoj estas nur parto. Ĉar neniu instanco povas dikti tion, la efektiva uzado decidos. Persone mi ne dubas, ke ĝi decidos favore al Kievo. Alia lastatempa ekzemplo: la litovan ĉefurbon ni daŭre nomas Vilno, kvankam ĉirkaŭ la Vilna UK nemalmultaj litovoj pledis por Vilniuso.
#000062
Aliĝi al 400 aliaj abonantoj
#000075